Publication: Magyar Közlöny
Issue: MK-2000-6 (Year: 2000, Number: 6)
Era: 1990-2004
Section: 9/1993. (XII. 30.) MüM—MKM együttes rendelet előírása
Paragraph Index: 360

9/1993. (XII. 30.) MüM—MKM együttes rendelet előírása az irányadóak: — a tanulót, illetve hallgatót a gyakorlati képzés ideje alatt tisztálkodási eszköz, továbbá ugyanolyan munkaruha, egyéni védőeszköz, védőital illeti meg mint a vele azonos munkahelyen foglalkoztatott dolgozót; — a tanuló, illetve hallgató részére a gyakorlati képzési napokon egyszeri kedvezményes étkezést kell biztosítani. Az étkezésről meleg — kivételesen indokolt esetben hideg — élelem biztosításával a gyakorlati képzést szervező a helyileg szokásos módon köteles gondoskodni. Amennyiben az étkezés természetben nem biztosítható a dolgozók számára, adómentesen adható étkezési utalvány is elszámolható; — útiköltség-térítés kötelezően csak a tanulmányok alatti vizsgákra, beszámolókra és vissza történő utazások esetén jár a tanulónak, illetve hallgatónak. Ha gyakorlati képzés átmenetileg a képzést szervező székhelyén, telephelyén kívül levő munkahelyen történik, az utaztatásról, szállásról és az étkezésről természetben kell gondoskodni és ezt esetenként dokumentálni kell. Az ily módon dokumentált költségek elszámolhatók. 5.2. sor: Itt kell szerepeltetni a tanuló, illetve hallgató javára megkötött kötelező felelősségbiztosítás, valamint a tanuló rendszeres orvosi vizsgálatának számlával igazolt költségeit. 5.3. a) sor: Ebben a sorban csak a gyakorlati képzést szervezők által munkaviszonyban gyakorlati oktatóként, szakoktatóként foglalkoztatottak díjazását és annak járulékait lehet elszámolni. Az elszámolható díjazás összegének meghatározásánál figyelembe kell venni: — a közalkalmazottak jogállásáról szóló 1992. évi XXXIII. törvény mellékletében besorolásra és illetményrendszerre vonatkozó előírásait; — az egyidejűleg gyakorlati képzésben részesülő — a bevallás 9. pontjában bevallott — tanulók közoktatási törvényben meghatározott csoportlétszámát. (A közoktatási törvény a csoportlétszám minimumát 8 főben állapítja meg. Ennek megfelelően pl. a minden második héten gyakorlati képzésen részt vevő szakmunkástanulók esetén 16 tanuló után, a heti egy napot gyakorlati képzésben töltő szakközépiskolai tanulók esetén 40 tanuló után számolható el egy teljes szakoktatói bér. Amennyiben a jogszabály vagy a gyakorlati oktatás központi programja más csoportlétszámot, illetve időtartamot ír elő, a foglalkoztatható szakoktatók létszámát annak alapján kell megállapítani.); — a 13. havi fizetés a teljes időben foglalkoztatott gyakorlati oktatók, szakoktatók után elszámolható. A kötelezettség terhére a ténylegesen kifizetett díjazás és járulékai számolhatók el, amennyiben a dolgozóhoz beosztott tanulók, illetve hallgatók száma eléri a fentiek szerint meghatározott létszámot és a kifizetett összeg nem nagyobb, mint annak az összegnek a kétszerese, amennyit 2000/6. szám a munkavállaló szakképző iskolában közalkalmazottként kötelezően kapna. Ha a tanulók, illetve hallgatók száma nem éri el a szükséges létszámot, az elszámolható összeg felső határa arányosan csökken. 5.3. b) sor: Ebben a sorban kizárólag a munkába járással kapcsolatos utazási költségtérítésről szóló 78/1993. (V. 12.) Korm. rendelet alapján járó és téríthető költségek számolhatók el.

Source: https://magyarkozlony.hu/hivatalos-lapok/69fe5fdf43eec4c9b75d7466bcfa199568b38e3e/dokumentumok/d40b2022175c3ae74c7dd8e13d5e9d2bf00924dc/letoltes